《拟古诗二十首 其二十》
明代·杨起元

明月何皎皎，当轩照我怀。中夜不能寐，揽衣起徘徊。

精神倏飞越，上上从姑台。台上一月悬，与此同光辉。

敛襟下帘栊，流光暗相随。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。